Diari Oficial de la Generalitat Valenciana


Sumari del DOGV 6407, del 29-11-2010 (2010/12407)

ORDE 87/2010, de 22 de novembre, de la Conselleria d'Educació, per la qual s'incrementa el crèdit de l'Orde 44/2010, de 24 de maig, destinat a la concessió de les ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010, convocades per l'Orde de 19 de novembre de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6407

Data del DOGV
:   29-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12598


Data del document
:   22-11-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 87/2010, de 22 de novembre, de la Conselleria d'Educació, per la qual s'incrementa el crèdit de l'Orde 44/2010, de 24 de maig, destinat a la concessió de les ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010, convocades per l'Orde de 19 de novembre de 2009. [2010/12337]  
L'Orde de 19 de novembre de 2009, de la Conselleria d'Educació, va convocar ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010 (DOCV núm. 6161, de 9 de desembre de 2009) i establix, en l'apartat segon, un crèdit per a estes ajudes per un import de 2.914.600 euros, per a l'exercici 2010.  
Aprovada la Llei 13/2009, de 29 de desembre, de Pressupostos de la Generalitat per a l'exercici 2010, es publica l'Orde 13/2010, de 24 de febrer, de la Conselleria d'Educació, en què es determina la línia pressupostària i l'import global màxim destinat a la concessió de les ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010 (DOCV núm. 6227, de 16 de març).  
Amb posterioritat, l'Orde 44/2010, de 24 de maig, minora l'import global màxim previst per a les esmentades ajudes econòmiques convocades per l'Orde de 19 de novembre de 2009, per un import de 874.380 euros, l'import màxim resultant del qual és, per tant, de 2.038.246 euros per a l'exercici 2010, (DOCV núm. 6279, d'1 de juny de 2010).  
La Resolució de 2 de juliol de 2010, de la Direcció General d'Ordenació i Centres Docents (DOCV núm. 6309, de 13 de juliol de 2010), resol la convocatòria d'ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010, d'acord amb el crèdit disponible.  
L'apartat segon, punt 2, de l'esmentada orde de convocatòria, de 19 de novembre de 2009, preveu que el crèdit anterior podrà ser incrementat com a conseqüència d'una generació, una ampliació o una incorporació de crèdit per a la qual no farà falta una nova convocatòria, de conformitat amb l'article 58, apartat 2, lletra a), punt quart del Reglament de la Llei General de Subvencions.  
Per tot allò que s'ha exposat, en virtut de les atribucions que em conferix l'article 47.3 del text refós de la Llei d'Hisenda Pública de la Generalitat Valenciana, i vista la proposta de la Direcció General d'Ordenació i Centres Docents de data 16 de novembre de 2010, y de conformitat amb esta,  
ORDENE  
Primer  
Incrementar en 1.378.226,00 euros l'import global màxim fixat en l'apartat primer de l'Orde de 24 de maig de 2010, per la qual es minora l'import global destinat a la concessió de les ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010 (DOCV núm. 6279, d'1 de juny de 2010).  
Segon  
Distribuir l'increment de crèdit entre els centres beneficiaris, segons la Resolució de 2 de juliol de 2010, de la Direcció General d'Ordenació i Centres Docents (DOCV núm. 6309, de 13 de juliol de 2010), per la qual es resol la convocatòria d'ajudes econòmiques per a les escoles de música dependents de corporacions locals o d'entitats privades sense finalitat lucrativa, per a l'exercici 2010, d'acord amb les bases de l'orde de convocatòria.  
El pagament es realitzarà amb càrrec de la línia de subvenció T1576000, capítol IV, de la secció, servici, centre gestor i programa 93.18.80.970.03 d'Ensenyança Secundària i de Règim Especial, corresponent al Pressupost de la Generalitat per a l'exercici 2010, amb la justificació prèvia.  
DISPOSICIÓ FINAL  
Única  
La present orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que posa fi a la via administrativa, pot ser recorreguda pels interessats, potestativament en reposició o, bé, poden plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, en el termini d'un mes a comptar de l'endemà de ser publicada.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació o a partir de l'endemà en què es notifique la resolució expressa del recurs de reposició o en què este haja d'entendre's presumptament desestimat.  
València, 22 de novembre de 2010  
El conseller d'Educació,  
ALEJANDRO FONT DE MORA TURÓN